મુંબઈ સુધરાઈએ ભાયખલામાં રાણીબાગ પાસેના ગ્લૉરિયા બ્રિજ પર શુક્રવારે સવારથી રિપેરિંગનું કામ શરૂ કરતાં એને બંધ કરી દીધો હતો, પણ આ વિશે અગાઉ કોઈ પણ પ્રકારની જાહેરાત નહીં થતાં પરેલના હિન્દમાતા જંક્શન સુધી દક્ષિણ મુંબઈ તરફ જનારાં વાહનોની કતાર લાગી ગઈ હતી. સુધરાઈના બ્રિજ-ડિપાર્ટમેન્ટ અને ટ્રાફિક-પોલીસ વચ્ચે કોઈ પણ પ્રકારના તાલમેલના અભાવે મોટરિસ્ટોને શુક્રવારે ભારે મુશ્કેલી ભોગવવાનો વારો આવ્યો હતો. નવાઈની વાત એ છે કે આ બ્રિજ હવે ૧૫ દિવસ સુધી બંધ રહેવાનો છે.